
»Diplomati occidentali care se iau de Ungaria pentru cà guvernul acesteia, ales democratic, nu subscrie unora 
dintre cele mai recente piosenii woke asupra problemelor 2SLGBTQt+. A existat vreun activism , pride” similar in 
Arabia Saudită, de exemplu? Sau numai țintele vestice moderate sunt atacate?“ 


UK în Ungaria 26 septembrie 


Ambasadorul Paul Fox şi echipa am participat din nou şi anul acesta la parada Pride din Pecs, promovând 
importanța respectării drepturilor omului şi susținând comunitatea LGBT. In ciuda vremii, ne-am simțit 
minunat celebrând Egalitatea, Diversitatea, Incluziunea. 


Am mai pomenit aici și mai demult despre atitudinea ruşinoasă a ambasadorului american, care îi 
mustra aspru pe maghiari, tratandu-i de trogloditi inapoiati, pentru că refuză să accepte o concepție 
morală despre LGBT care nu s-a consolidat în rândurile elitei din SUA decât în 2012, când Barack Obama 
a spus că, de fapt, el susține căsătoria între persoane de același sex. (Nimeni nu credea că n-ar fi sustinut- 
o, desi chiar el a spus că n-o susţine, în 2008; importanţa declaraţiei lui Obama din 2012 a fost că el a 
ghicit în frunzulitele de ceai și și-a dat seama că acum era voie să spună adevărul despre convingerile 
lui). 


Acum văd că nu doar ambasadorul american face activism. Cum Doamne-iartă-mă este compatibil acest 
lucru cu calitatea de ambasador?! Câte tari din lume sunt atacate public de ambasadorii occidentali din 
cauza legislaţiei asupra căsătoriei gay şi a materialelor LGBT care-i vizează pe copii? Ungaria permite 
parteneriatul civil între persoane de același sex, dar asta nu-i destul. Nu vi se pare, totuși, bizar? 


Şi nu doar Ungaria, cel puţin când vine vorba de diplomaţii americani. Ambasadorul Statelor Unite în 
(https://www.foxnews.com/video/6326614055112)Japonia este unul dintre cei mai importanti aliați ai 
Statelor Unite, dar uite că ambasadorul american s-a amestecat în repetate rânduri în dezbaterile politice 
interne, pe probleme care nu aveau absolut nicio legătură cu relaţiile dintre America si Japonia. 


În tot timpul în care am scris despre lungul marș triumfător al activismului LGBT prin instituțiile vieții 
americane, n-am reușit niciodată să fiu total mulțumit că aș fi identificat motivul pentru care această 
problemă are atâta putere în imaginaţia elitelor. Am să vă spun de ce cred eu că are, dar trebuie să 
mărturisesc, totodată, că nici măcar explicaţia mea nu pare să lămurească pe deplin pasiunea radicală a 
elitelor vestice fata de acest subiect. 


Remarcati, và rog, că nu spun că n-aş înţelege de ce elitele susțin drepturile LGBT; înțeleg prea bine. Ce 
nu înțeleg este fanatismul cu care au îmbrățișat subiectul. Ce anume are acest subiect, care îi trimite pe 
diplomaţii occidentali pe străzile tarii-gazda ca să denunțe legile acelei tari, aceleași cu legile pe care 
propriile lor tari, ale ambasadorilor, le aveau, se pare, până alaltăieri? Ce anume împinge elitele 
instituționale să afirme dreptul de a face propagandă ideologiei de gen, în fata copiilor din școlile 
publice, si de a crea un sistem care le mutilează chimic si chirurgical corpurile acestor copii, într-o 
încercare de a le schimba sexul — si, în tot acest timp, ţinând secret fata de părinți ce li se face copiilor lor? 


In umila mea opinie, aici există doi factori înrudiţi. In primul rând, homosexualitatea şi 
transgenderismul reprezintă victoria totală a Revoluţiei Sexuale. Revoluţia Sexuală a proclamat că 
autonomia sexuală era un drept fundamental al omului. A proclamat că nu trebuie să existe nicio limită 


asupra activităţii sexuale dintre adulti care consimt. (În anii 1970 si 1980, copiii din Germania si din alte 
locuri erau pregatiti pe fata pentru initiere sexuala cu adulti. Obiceiul s-a dus, dar acum se întoarce.) 
Desi transgenderismul nu este unul si acelasi lucru cu homosexualitatea sau bisexualitatea, toate trei se 
leagă împreună pentru cauza eliberării exprimării sexuale. A recunoaște maximal LGBT în legislaţie 
echivalează cu a codifica revoluţia si a o institutionaliza în cel mai înalt grad. 


Al doilea factor este acesta: jurnalistul gay Andrew Kopkind a scris „Momentul gay”, un articol pentru 
revista de stânga The Nation, în mai 1993, după uriașul marş LGBT de la Washington din acel an. Nu 
poate fi citit pe website-ul revistei, dar am găsit totuşi acolo extrasul de mai jos. Sublinierile îmi aparțin: 


Ceea ce a schimbat climatul din America este îndelungata experienţă a luptei gay, mijloacele necesare 
fiind, mai întâi, să-ţi declari public orientarea, iar în al doilea rând, să faci o scenă. Uneori este mărturia 
personală, alteori este acțiunea politică, iar la nivel mai general este crearea unei comunități culturale 
care să se bazeze pe identitatea sexuală... 


Anii nouăzeci gay nu sunt doar despre drepturi civile, toleranță si legitimitate. Ce a început să se rostogolească 
afară din dulapurile secretului în momentul Stonewall schimbă profund modul în care trăim, formăm familii, 
ne gândim unii la alții şi ne purtăm unii cu alții, ne ingrijim sănătatea şi bunăstarea, şi înțelegem însuşi sensul 
identității. Toate curentele încrucișate ale luptei de eliberare din prezent se subsumează luptei 

gay. Momentul gay este în unele privinţe similar momentului pe care l-au trăit alte comunități în trecutul 
națiunii, dar este si ceva mai mult decât atât, pentru că identitatea sexuală se află în criză în rândurile întregii 
populații, iar persoanele gay — în acelaşi timp cele mai vizibil evidente subiecte şi obiecte ale crizei — au fost 
forțate să inventeze o întreagă cosmologie ca s-o înțeleagă. Nimeni nu spune că schimbarea se va produce uşor. 
Dar e foarte posibil ca o mică si dispretuità minoritate sexuală să schimbe America pentru 
totdeauna. 


Exact asta a făcut. Esenţial aici este că Kopkind a priceput că „lupta gay” — care în cele din urmă va fi 
rebotezată „lupta LGBT” — a fost punctul culminant si piatra unghiulară care a încununat variate „lupte 
de eliberare“. Care ar fi argumentele? Deşi Kopkind, care a murit cu niște ani în urmă, probabil că n-ar fi 
formulat așa chestiunea, lupta LGBT nu este doar despre lege şi moralitate; este ceea ce eu am numit 
„cosmic“. Cel mai citit articol pe care l-am scris eu vreodată pentru The American Conservative a fost un 
material din 2013 numit „Sexul după creştinism“, si la care nu se poate avea acces decât cu plată, la fel ca 
toate celelalte articole scrise de mine. Nu am o copie a materialului respectiv, dar am găsit online un 
extras: 


Căsătoria gay semnifică triumful final al Revoluției Sexuale şi detronarea creştinismului, pentru că neagă exact 
conceptul de bază al antropologiei creştine. [...] 


Prea mulți [creştini occidentali] cred despre căsătoria între persoane de acelaşi că n-ar fi altceva decât o simplă 
chestiune de etică sexuală. Ei nu reuşesc să vadă că mariajul gay şi prăbuşirea concomitentă a căsătoriei, în 
rândurile heterosexualilor săraci si din clasa muncitoare, sunt perfect de înțeles, dat fiind individualismul 
autonom sacralizat de modernitate şi adoptat de cultura contemporană — într-adevăr, de multi care îşi spun 
creştini. Ei nu sesizează că creştinismul, înțeles cum se cuvine, nu este un adjuvant terapeutic-moralist al 
individualismului burghez — o reacție comună printre creştinii americani si una denuntatà de Philip Rieff în 
2005 ca „pur şi simplu jalnică“ —, ci se opune în mod radical ordinii (sau dezordinii) culturale ce domneşte 
astăzi. 


Am tratat mai în profunzime subiectul în cartea Opțiunea Benedict 
(https://contramundum.ro/produs/optiunea-benedict-rod-dreher/) (poate fi comandată aici 
(https://contramundum.ro/produs/optiunea-benedict-rod-dreher/) tradusă în limba română — n.n.). 


Extrase: 


Căsătoria creştină, scrie [clasicista Sarah] Ruden, era „tot atât de diferită fata de orice altceva de dinainte sau 
de după, ca porunca de a întoarce şi celălalt obraz“. Castitatea — folosirea cum se cuvine a darului sexualității — 
era cea mai mare deosebire care îi aseza pe creştinii bisericii timpurii aparte de lumea păgână. 


Ideea de reținut nu este că creştinismul ar fi avut ca scop unic sau esenţial redefinirea si reevaluarea 
sexualității, ci că, în antropologia creştină, sexul capătă o semnificație nouă si diferită, una care impunea ca 
obligatorie o schimbare radicală de comportament şi de norme culturale. În creştinism, ce face o persoană cu 
sexualitatea ei nu se poate separa de ce este persoana respectivă. Într-un anumit sens, modernii cred si ei acelaşi 
lucru, dar dintr-o perspectivă complet diferită de cea a bisericii timpurii. 


Vorbind despre modul în care bărbaţii şi femeile creştinismului timpuriu îşi priveau trupurile, istoricul Peter 
Brown spune că trupul “era înglobat într-o matrice cosmică, în moduri care făceau percepția de sine a trupului 
să fie profund diferită de a noastră. În ultimă instanță, sexul nu era expresia nevoilor lăuntrice, închise în 
trupul izolat. Dimpotrivă, era văzut ca freamăt pulsând prin trup al aceloraşi energii care țineau stelele vii. Fie 
că acest puls de energie provenea de la zei binevoitori sau de la demoni răuvoitori (asa cum credeau multi 
creştini radicali), sexul nu putea fi niciodată văzut ca un lucru doar pentru trupul omenesc izolat.” 


Invatatura sexuală a creştinismului timpuriu nu vine doar din cuvintele lui lisus si ale Apostolului Pavel; în 
linii mai generale, ea rezultă din antropologia Bibliei. Ființa omenească poartă chipul Lui Dumnezeu, oricât de 
umbrit de păcat, şi este apogeul unei ordini pe care Dumnezeu a creat-o şi a impregnat-o cu sens. 


În această ordine, omul are un rost. El este menit pentru ceva, să atingă anumite scopuri. Când Apostolul Pavel 
i-a avertizat pe creştinii din Corint că sexul cu o prostituată însemna ca ei să-l unească pe lisus Hristos cu acea 
prostituată, el nu vorbea in sens metaforic. Pentru că noi Îi apartinem Lui Hristos ca unitate a trupului, minții 
si sufletului, felul în care ne folosim trupul şi mintea în mod sexual are o foarte mare importanță. 


Orice lucru pe care îl facem şi nu se ridică la înălțimea unei armonii perfecte cu vrerea Domnului, este păcat. 
Păcatul nu este doar simpla nerespectare a regulii, ci nereusita de a trăi în acord cu structura realității însăși. 


Crestinul care trăieşte în realitate nu-şi va uni trupul cu al altcuiva, în afara ordinii pe care ne-o dă 
Dumnezeu. Asta înseamnă fără sex în afara legământului prin care un bărbat şi o femeie îşi pecetluiesc 
dragostea exclusiv prin Hristos. În învățătura creştină tradițională, a dreptei credințe, cei doi devin cu adevărat 
„un singur trup“, într-un mod care transcende simbolicul. 


Dacă sexul este sfințit prin legământul căsătoriei, atunci sexul înăuntrul căsătoriei este o icoană a relației lui 
Hristos cu poporul Său, biserica. El revelează miraculoasa putere dătătoare de viață a comuniunii spirituale 
care are loc atunci când un bărbat si o femeie — şi numai un bărbat şi o femeie — se dau unul celuilalt. Ideea unei 
căsătorii fără sex este o noutate absolută în tradiția teologică creştină. 


„Semnificația diferenței sexuale nu a fost niciodată până acum dependentă de preferințele unei ființe sau de 
întrebarea dacă Dumnezeu i-a dat episodic unei ființe particulare să aibă anumite preferințe“, scrie teologul 
catolic Christopher Roberts. El continuă prin a spune că, pentru creştini, sensul sexualității a depins 
întotdeauna de relaţia ei cu ordinea creată si cu escatologia — scopul ultim al omului. „După cum a fost deosebit 
de limpede, probabil pentru prima dată la Luther, faptul unei creații diferențiate sexual este socotit, în privința 
oamenilor, ca o informație de la Dumnezeu despre cine şi ce înseamnă să fii o ființă omenească“, scrie Roberts. 


Contrar teoriei moderne a genurilor, întrebarea nu este Suntem bărbaţi sau femei?, ci Cum trebuie să fim 
bărbat şi femeie împreună? Legitimitatea dorinței noastre sexuale este restrânsă de datul naturii. Realitàtile 
biologiei noastre nu sunt incidentale persoanei noastre. Căsătoria trebuie să fie complementară sexual, pentru 


că numai perechea bărbat-femeie oglindeste generativitatea ordinii divine. „A făcut bărbat si femeie“, se spune 
în Facerea, arătând că complementaritatea este înscrisă în natura realității. 


Divorțul facil întinde legătura sacră a căsătoriei până la punctul de rupere, dar nu neagă complementaritatea. 
Căsătoria între persoane de același sex, însă, o neagă. În mod similar, transgenderismul nu doar că deformează, 
ci distruge realitatea biologică şi metafizică a masculinului şi femininului. Totul, în această dezbatere (şi în 
multe altele dintre creştinismul tradițional şi modernitate), se învârte în jurul răspunsului pe care îl dăm la 
întrebarea „Este lumea naturală, cu limitele ei, un dat, sau suntem liberi să facem cu ea orice poftim?“ 


Si tot din Optiunea Benedict (https://contramundum.ro/produs/optiunea-benedict-rod-dreher/): 


Principalul lucru care ajută o cultură să supraviețuiască, scria [Philip] Rieff, este „puterea instituţiilor sale de 
a-i lega şi dezlega pe oameni în desfăşurarea treburilor lor, cu rațiuni care pătrund atât de adânc în sinele 
lăuntric, încât ele devin implicit înțelese de toți la fel“. O cultură începe să moară, a continuat Rieff, „atunci 
când instituțiile sale normative nu mai reuşesc să comunice idealuri în moduri apte să rămâne convingătoare 
lăuntric, în primul rând pentru elitele culturale însele“. 


Cu alte cuvinte, cultura iudeo-creştină a Vestului era pe moarte pentru că nu mai credea cu tărie în ordinea 
sacră creştină, cu ale sale porunci categorice: „să nu...”, si pentru că îi era imposibil să cadă de acord asupra 
interdictiilor pe care orice cultură trebuie să le aibă, ca să tind în frâu pasiunile individuale si să le canalizeze in 
scopuri benefice social. Ceea ce a făcut ca situația noastră să fie atât de revoluționară, spune Rieff, este faptul că, 
pentru prima oară în istorie, Occidentul încerca să clădească o cultură bazată pe absenţa credinței într-o ordine 
superioară căreia să i ne supunem. Cu alte cuvinte, noi ne cream o ,,anticultura””, una care făcea imposibil 
fundamentul pentru o cultură stabilă. 


Adică, în loc să ne învețe de ce anume trebuie să ne lipsim ca să fim civilizati, avem o cultură edificată pe un 
cult al dorinței, una care ne spune că vom găsi sens si scop în eliberarea de vechile prohibitii, după cum alegem 
noi înşine, ca indivizi care se dirijează singuri. 


„Erosul trebuie ridicat la nivelul unui cult religios, în societatea modernă, nu pentru că am fi realmente 
obsedati de el, ci pentru că mitul libertății o cere”, spune filozoful politic Stephen L. Gardner. „În dorința 
carnală crede individul modern că îşi afirmă «individualitatea». Trupul trebuie să fie adevăratul «subiect» al 
dorinței, pentru că individul trebuie să fie autorul propriei dorințe.“ 


Steagul Pride este de fapt flamura unui imperiu pornit într-o cruciadă — un imperiu care neagă explicit 
creştinismul şi este hotărât să-l zdrobească, cu aceeaşi înflăcărare cu care imperialistii creștini de 
odinioară erau hotărâți să zdrobească credinţele păgâne ale indigenilor. Aceşti ambasadori sunt 
reprezentanţii puterilor imperialiste cultural care acţionează în numele unui imperiu clădit pe dorința 
omenească şi care impune negarea a orice contestă această pretenţie. 


Nimic mai nimerit decât faptul că, în ciuda conservatorismului cultural profund al ucrainenilor, 
„ambasadorul“ mediatic al acestei tari în Occident, în cadrul acestui conflict militar, a fost până la 
recenta lui concediere un transsexual american, din bărbat în femeie, pe nume Sarah Ashton-Cirillo. 
Nişte farsori ruși l-au păcălit pe Ashton-Cirillo 
(https://twitter.com/KanekoaTheGreat/status/1707130990882332908? 
t=79qs_RvFdUzAmSRdzZlyuA&s=19) sà spună într-o filmare video niște lucruri absolut uluitoare, 
inclusiv sá afirme că rușii nu sunt ființe umane. Ucrainenii înțelegeau că era o mutare de propagandă, sa 
arate Occidentului drept față publică a războiului lor, o persoană transgen, ca simbol al imaginii 
Ucrainei in chip de naţiune liberală şi progresistă ce se ridică în calea „orcilor“ ruşi, care se opun 
eliberării LGBT. Ashton-Cirillo este de fapt o faţă a imperiului: 

Peste câteva zile, Vaticanul isi va găzdui „Sinodul despre sinodalitate 
(https://religionnews.com/2023/09/27/everything-you-need-to-know-about-the-vaticans-highly- 
anticipated-synod-on-synodality/)“, o adunare despre adunări. Pe agenda discuţiilor se va afla și 
chestiunea catolicilor LGBT. (https://catholicherald.co.uk/synod-working-document-envisages-creation- 
of-radically-inclusive-catholic-church/)Multi catolici conservatori şi traditionalisti cred că toată această 
poveste este doar o acoperire pentru ca Papa să justifice liberalizarea, sub pretextul că „îi ascultă pe 
oameni“. Eu cred că au dreptate. Ce se întâmplă acum în Biserica Catolică şi în alte câteva culte creştine 
este negarea antropologiei creștine aşa cum am definit-o mai sus. Nici că s-ar putea o mișcare mai 
monumentală. Odinioară, Biserica a transformat Imperiul Roman, dar acum se pare că Imperiul 
transformă Biserica. 


Tineti minte vorbele mele: creștinii credincioşi (şi cei aparținând altor credinţe) care refuză să-şi plece 
capul în fata steagului Imperiului, indiferent de formă, vor trebui să se retragă în echivalentul modern al 
catacombelor. Nu este o exagerare. Majoritatea americanilor nu apreciază cât de important este, din 
punct de vedere legal, să facă parte oficial dintr-o biserică ale cărei reguli păstrează şi aplică standarde 
clare în privinţa problematicii LGBT. Sub legislaţia americană, o organizație religioasă (de exemplu, o 
scoala) care se află sub autoritatea unei biserici cu învățături clare împotriva conduitei LGBT și care aplică 
în mod consecvent acele învățături, atunci când sunt contestate, are şanse mult mai mari să obțină câştig, de 
cauză în instanță, dacă este dată în judecată pentru discriminare. 


O scoala creştină care nu face parte dintr-un asemenea organism confesional se prea poate să câştige 
procesul, dar va fi mai greu, mi-a spus odată un avocat specializat în drepturi şi libertăţi. lată de ce este 
absolut esenţial ca școlile și alte instituţii creștine să aibă declaraţii explicite de credinţă care vorbesc 
despre orientarea sexuală și identitatea de gen, și să le apere în practică. Am discutat odată cu directorul 
unei școli creştine reputate si de mare succes, care se lupta tocmai cu această problemă. Școala voia sà 


pàstreze un elev care avea drept pàrinti douà lesbiene, cu toate cà presupunea incalcarea standardelor 
școlii. Directorul voia să facă acest lucru din rațiuni pastorale, dar avocaţii şcolii l-au avertizat că, daca o 
face, nu va putea probabil să oprească repetarea situaţiei în viitor. 


Dată fiind poziţia explicită a Bisericii Catolice în chestiune, o școală catolică acționată în judecată pentru 
discriminare anti-LGBT ar avea o şansă destul de bună în instanţă — cu condiţia ca dioceza să fi apărat 
învățătura bisericii, atunci când a fost contestată. Acum câţiva ani, a fost o arhidioceză americană unde 
arhiepiscopul fusese luat în focuri de unii catolici locali pe motiv că îi lipsea „sensibilitatea pastorală“, 
din cauză că apărase (si se prea poate să fi dat chiar el instrucțiunea în acest sens) concedierea de către o 
școală diocezană a unui cadru didactic care se căsătorise public cu o persoană de acelaşi sex. Posibil ca 
arhiepiscopul să fi dorit să fie tolerant în acel caz particular, nu am de unde să ştiu, dar îi revenea 
obligaţia să apere învățătura Bisericii în acel mod, fiindcă, dacă n-ar fi făcut-o, ar fi predat efectiv, cu 
arme si bagaje, poziţia arhidiocezei în orice procese de discriminare viitoare. 


Dacă Roma își schimbă poziţia în această problemă, ar putea fi dezastruos pentru școlile catolice din 
Statele Unite, în privinţa proceselor pe motiv de discriminare. 


Şi încă un lucru. lată câteva date din sondajele Pew pe anul 2020: 


Acceptance of homosexuality varies 
across the globe 


% who say homosexuality __ be accepted by society 

„Gradul de acceptare a homosexualitàtii variază pe glob 
% care spun că homosexualitate nu trebuie (albastru) / trebuie (verde) să fie acceptată de societate“ 


Vedeţi cifrele pentru Ucraina? Credeţi că războiul cu Rusia chiar i-a făcut pe ucraineni să treacă de 
partea lui Sarah Ashton-Cirillo? Sau banuiti că ucrainenii au înţeles că, pentru a primi bani si arme de la 
Occident, trebuie să ridice steagul Imperiului, oricât de lipsit de onestitate ar fi acest gest? 


Remarcati diferența dintre SUA+Europa Occidentală, pe de o parte, şi Europa de Est, pe de alta. 
Problema este tranşată în primul caz, dar continuă să fie foarte mult sub semnul întrebării în Est. Cum 
spuneam, în Ungaria parteneriatele între persoane de acelaşi sex sunt permise, dar nu și căsătoria. Mie 
mi se pare un compromis rezonabil, într-o ţară unde majoritatea oamenilor se declară în favoarea 
drepturilor gay, dar o minoritate însemnată nu este de acord. În orice caz, Ungaria este o democraţie; 
dacă oamenii sunt de altă părere, pot să voteze pentru schimbare. Diplomatii occidentali care 
mărşăluiesc în Ungaria împotriva guvernului tarii-gazda nu doar cà se poartă mitocaneste, ci sunt si 
imperialisti. Nu vezi ambasadori din ţările est-europene mársáluind în capitalele occidentale împotriva 
drepturilor gay de acolo — si nici n-o să-i vezi. Nu-i priveşte pe ei. 


Dar nu asa se poartă Occidentul, nu în chestiuni care tin de LGBT. Luni la Bratislava, un profesor 
universitar cu părul alb m-a tras deoparte la o conferinţă a conservatorilor ca să-mi spună cum, sub 
comunism, oamenii ca el priveau spre America si vedeau un far călăuzitor al speranţei şi libertăţii, dar 
acum se tem de America. El a spus, şi aici îl parafrazez: „Voi, americanii, faceţi sà le fie mai uşor 
oamenilor din toată lumea să plece de lângă voi, să intre în alianţe cu Rusia sau China“. Am mai 
pomenit în acest spaţiu si înainte îngrijorarea pe care şi-au exprimat-o în fata mea legiuitorii catolici 
ugandezi, în vara anului 2021, pentru că azi, țările europene si America le cer africanilor să întoarcă 
spatele concepțiilor lor tradiționale despre homosexualitate, ca o condiţie pentru a primi ajutor. 


Atunci când spun că toate acestea fac parte din Noua Ordine Mondială, nu folosesc expresia în sens 
conspirationist. O folosesc în sens propriu: națiunile occidentale bogate au decretat că lumea trebuie să 
fie aşezată, ordonată, în așa fel încât să fie răsturnate toate limitele tradiționale asupra conduitei 
discurs despre drepturile femeilor la un summit Women In The World. 
(https://www.theguardian.com/us-news/2015/apr/24/hillary-clinton-rouses-womens-summit-with-first- 
condusa de crestini Hobby Lobby, in remarcile pe care le-a facut), precum si despre necesitatea de a 
afirma „femeile gay si transgen“. Clinton a spus, imediat după o lamentatie privind lipsa de „îngrijire a 
sănătății reproductive“ (a se citi avort): 


Toate legile pe care le-am promulgat contează prea putin, dacă nu sunt aplicate. Drepturile trebuie să existe în 
practică, nu doar pe hârtie. Legile trebuie să fie susținute cu resurse şi voință politică. lar normele culturale 
adânc înrădăcinate, credinţele religioase şi prejudecățile structurale trebuie să fie schimbate. 


Puteţi urmări remarcile respective în materialul video de aici. (https://youtu.be/pVTiAJ1e9SM?si=9_Q- 
Anxg6ysUgKgO&t=518) 


Nici că poate fi mai limpede ce anume gândesc ei si ce intenționează să facă. Religia voastră, 
suveranitatea voastră naţională, tradițiile voastre — dacă ele îi stau în cale Imperiului, ele trebuie să 
dispară. 


Asta înseamnă America azi, pentru o mulțime de oameni de pe glob. De ce nu? Asta înseamnă si pentru 
americanii care se trezesc „de partea greșită a istoriei“, conform clasei noastre conducătoare. Am atins 
acel punct din istorie când americanii patrioți cu convingeri morale conservatoare trebuie să întrebe, 
despre rolul jucat de guvernul nostru în lume: „Noi suntem ràii?” 


Traducere de la https://roddreher.substack.com/p/the-flag-of-crusading-empire 
(https://roddreher.substack.com/p/the-flag-of-crusading-empire) 

